Source: https://www.slov-lex.sk/pravne-predpisy/SK/ZZ/1989/159/19900201.html
Timestamp: 2020-02-21 08:34:16+00:00
Document Index: 10409156

Matched Legal Cases: ['§ 101', '§ 109', '§ 110', '§ 156', '§ 169', '§ 169', '§ 178', '§ 181', '§ 181', '§ 181', '§ 203', '§ 211', '§ 6', 'súd ', '§ 156', 'súd ', '§ 72', '§ 275', '§ 287']

159/1989 Zb. - Zákon, ktorým sa mení a dopĺňa Tres... - SLOV-LEX
159/1989 Zb./
159/1989 Zb.
Časová verzia predpisu účinná od 01.02.1990 do 30.06.1990
ktorým sa mení a dopĺňa Trestný zákon, zákon o prečinoch a Trestný poriadok
Trestný zákon č. 140/1961 Zb. v znení zákonov č. 120/1962 Zb., č. 53/1963 Zb., č. 56/1965 Zb., č. 81/1966 Zb., č. 148/1969 Zb., č. 45/1973 Zb., č. 43/1980 Zb. a zákonného opatrenia Predsedníctva Federálneho zhromaždenia č. 10/1989 Zb. sa mení a dopĺňa takto:
§ 101 včítane nadpisu sa vypúšťa.
§ 109 včítane nadpisu znie:
Kto prekročí štátne hranice za použitia násilia alebo hrozby bezprostredného násilia, potresce sa odňatím slobody na jeden rok až päť rokov alebo prepadnutím majetku.
Odňatím slobody na tri roky až osem rokov alebo prepadnutím majetku sa páchateľ potresce ak,
čin uvedený v odseku 1 zorganizuje,
spácha taký čin, hoci mu ako československému občanovi bolo osobitne uložené uchovávanie štátneho tajomstva,
spôsobí takým činom ťažkú ujmu na zdraví alebo iný obzvlášť závažný následok, alebo
spácha taký čin za brannej pohotovosti štátu.
Odňatím slobody na osem až pätnásť rokov alebo prepadnutím majetku sa páchateľ potresce, ak činom uvedeným v odseku 1 spôsobí smrť.“.
§ 110 včítane nadpisu sa vypúšťa.
V § 156a sa slová „jeden rok“ nahrádzajú slovami „šesť mesiacov“.
Za § 169 sa vkladá nový § 169a, ktorý včítane nadpisu znie:
Kto pôsobí na sudcu, aby porušil svoje povinnosti v konaní pred súdom, potresce sa odňatím slobody na šesť mesiacov až tri roky alebo nápravným opatrením.
Odňatím slobody na tri roky až desať rokov sa páchateľ potresce, ak spácha čin uvedený v odseku 1 v úmysle
zadovážiť sebe alebo inému značný prospech, alebo
spôsobiť značnú škodu alebo iný obzvlášť závažný následok.“.
§ 178 včítane nadpisu sa vypúšťa.
Za § 181 sa vkladajú nové § 181a a 181b, ktoré včítane spoločného nadpisu znejú:
„Ohrozenie životného prostredia
Kto vážne ohrozí životné prostredie tým, že poruší osobitné predpisy o tvorbe a ochrane životného prostredia týkajúce sa ovzdušia, vôd, pôdy, ochrany živočíchov alebo rastlín alebo zaobchádzania s jadrovými alebo rádioaktívnymi, toxickými alebo nebezpečnými biologickými materiálmi (ohrozenie životného prostredia), potresce sa odňatím slobody až na tri roky alebo nápravným opatrením alebo zákazom činnosti.
Odňatím slobody na jeden rok až šesť rokov sa páchateľ potresce, ak činom uvedeným v odseku 1 spôsobí na životnom prostredí značnú ujmu.
Odňatím slobody na tri roky až osem rokov sa páchateľ potresce, ak činom uvedeným v odseku 1 spôsobí na životnom prostredí ujmu veľkého rozsahu.
Kto z nedbanlivosti vážne ohrozí životné prostredie (§ 181a ods. 1), potresce sa odňatím slobody až na jeden rok alebo nápravným opatrením alebo zákazom činnosti alebo peňažným trestom.
ak spácha čin uvedený v odseku 1 preto, že porušil dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, alebo
ak takým činom spôsobí na životnom prostredí značnú ujmu.
Odňatím slobody na jeden rok až päť rokov sa páchateľ potresce, ak spôsobí činom uvedeným v odseku 2 písm. a) na životnom prostredí ujmu veľkého rozsahu.“.
§ 203 včítane nadpisu znie:
Kto sa sústavne vyhýba poctivej práci a prostriedky na obživu si zadovažuje nekalým spôsobom, potresce sa odňatím slobody až na tri roky.“.
§ 211 včítane nadpisu sa vypúšťa.
Zákon č. 150/1969 Zb. o prečinoch v znení zákona č. 46/1973 Zb. a zákonného opatrenia Predsedníctva Federálneho zhromaždenia č. 10/1989 Zb. sa mení takto:
V § 6 sa slová „šesť mesiacov“ nahrádzajú slovami „tri mesiace“, suma „20 000 Kčs“ sa nahrádza sumou „5000 Kčs“ a ustanovenie písmena c) sa vypúšťa.
Trest právoplatne uložený pred účinnosťou tohto zákona za čin, ktorý nie je trestným činom ani prečinom podľa tohto zákona, sa nevykoná; ustanovenie Trestného zákona o súhrnnom treste sa v takom prípade nepoužije. Ak za taký trestný čin a zbiehajúci sa iný čin bol uložený úhrnný alebo súhrnný trest, súd trest pomerne skráti. Pritom prihliadne na vzájomný pomer závažnosti činu, ktorý od účinnosti tohto zákona nie je trestným činom ani prečinom, a ostatných činov.
Trest právoplatne uložený po nadobudnutí účinnosti zákonného opatrenia Predsedníctva Federálneho zhromaždenia Československej socialistickej republiky č. 10/1989 Zb. za trestný čin sťažovania výkonu právomoci verejného činiteľa podľa § 156a Trestného zákona súd pomerne skráti. Pritom prihliadne na vzájomný pomer hornej hranice trestu odňatia slobody pred nadobudnutím a po nadobudnutí účinnosti tohto zákona. Podľa rovnakých zásad postupuje, ak za tento čin a zbiehajúci sa iný čin bol uložený úhrnný alebo súhrnný trest.
Zákon č. 141/1961 Zb. o trestnom konaní súdnom (trestný poriadok) v znení zákonov č. 57/1965 Zb., č. 58/1969 Zb., č. 149/1969 Zb., č. 48/1973 Zb., č. 29/1978 Zb. a č. 43/1980 Zb. sa mení takto:
Väzba v prípravnom konaní môže trvať vždy len nevyhnutne potrebnú dobu (§ 72). Ak by väzba presiahla dva mesiace a hrozí nebezpečenstvo, že by prepustením na slobodu mohlo byť zmarené alebo sťažené dosiahnutie účelu trestného konania, môže nadriadený prokurátor predĺžiť túto lehotu vždy najdlhšie o jeden mesiac, najviac však na jeden rok. Nad túto lehotu môže vždy najdlhšie o jeden mesiac väzbu predĺžiť iba generálny prokurátor Československej socialistickej republiky. Pri predlžovaní väzby je prokurátor povinný urobiť všetky opatrenia na urýchlenie trestného konania. Väzba v prípravnom konaní však nesmie presiahnuť dva roky; ak v tejto lehote nie je podaná obžaloba, musí byť obvinený prepustený na slobodu.
Celková väzba v trestnom konaní nesmie presiahnuť hornú hranicu trestnej sadzby odňatia slobody ustanovenej na čin, pre ktorý je obvinený vo väzbe. Ak v tejto lehote nie je trestné stíhanie skončené, musí byť obvinený prepustený na slobodu.
Lehoty uvedené v odsekoch 1 a 2 sa počítajú odo dňa, keď došlo k obmedzeniu osobnej slobody obvineného.
Do plynutia lehôt podľa odsekov 1 a 2 sa nezapočítava doba, po ktorú sa obvinený nemohol zúčastniť na úkonoch trestného stíhania v dôsledku toho, že si úmyselne spôsobil ujmu na zdraví. Rozhodnutie o tom robí prokurátor, v konaní pred súdom predseda senátu. Proti rozhodnutiu je prípustná sťažnosť, o ktorej v prípravnom konaní rozhoduje súd, v ktorého obvode je prokurátor činný, v konaní pred súdom nadriadený súd.
Ustanovenia odsekov 1 a 2 sa použijú primerane na trvanie väzby, o ktorej bolo rozhodnuté podľa § 275 ods. 3 alebo § 287; dĺžka jej trvania sa však posudzuje samostatne a nezávisle na väzbe v pôvodnom konaní a včítane predĺženia môže byť najviac jeden rok.“.
Tento zákon nadobúda účinnosť 1. februárom 1990, s výnimkou článku I bodu 4, článku II a III, ktoré nadobúdajú účinnosť dňom vyhlásenia.
Článok III Prechodné ustanovenia
Číslo: 159/1989 Zb.
Názov: Zákon, ktorým sa mení a dopĺňa Trestný zákon, zákon o prečinoch a Trestný poriadok
2. 22.12.1989 - 31.01.1990
3. 01.02.1990 - 30.06.1990
4. 01.07.1990 - 31.12.2005 175/1990 Zb.